Nr. 6(41) 1939 m. vasario 10 d. li metai. 


AIDO“ is AMS 


26-72 NE is 


Tu graži, tėvyne, 
Puiki auksakasė, 

Kur smūtkeliai rymo, 

Kur dainuoja sesės. | 


Čia žalia palaukė 

Ir dangus, kaip linas, 

Čia rugiai išplaukia 

Varpom sidabrinėm. 
Čia žaliuoja rūtos, 
Žydi rugiagėlės, — 
Vai tai gera būti- 
Savo tėviškėlėj. 


| 


P. Drevinis. 

Vasario 16-oji diena 


Lietuvos valstybei šių metų va- 
sario 16-ąją dieną sueina lygiai 
21 metai. 

— Kaip tai? Argi Lietuvos. vals- 
tybė tokia jaunutė? — paklausite 
jūs, mano mažiausieji. 

Kas iš mūsų moka šiek tiek 
mūsų istorijos, tas šitaip turėtų 
paaiškinti: 

— Lietuva yra tokia sena, kaip 
seni tie žali jos miškai, aukšti pi- 
liakalniai, platūs ežerai ir srau- 
nios upės, bet podraug ir jaunutė. 

Tik prisiminkime. 

Lietuva prieš 700 metų dar 
nebuvo susijungusi į vieną vals- 
tybę. Lietuviai gyveno giminėmis, 
išsisklaidę po visą Lietuvos žemės 
plotą. Ir dar ilgai jie taip būtų 
gyvenę, kad jų pašonėje nebūtų 
atsiradę kryžiuočiai ir kardininkai. 
Mūsų protėviai, kai tik pajuto iš 
jų pusės sau pavojų, pradėjo bur- 
tis ir kurti valstybę. 


Lietuvius į vieną valstybę su- 


būrė karalius Mindaugas. Jo įpė- 
diniai — Gediminas, Algirdas, Kęs- 
tutis ir Vytautas Didysis, — Lie- 
tuvą išplėtė į didžiulę, nuo Balti- 
jos iki Juodosios jūros siekusią, 
daug gudų žemių valdžiusią, ga- 
lingiausią Europos valstybę. 
Tačiau nuo nuolatinių karų su 
kryžiuočiais, kardininkais ir toto- 
riais bei rusais išsieikvojo lietuvių 
tautos jėgos. Lietuva pradėjo bi- 
čiuliauti su Lenkija, Lietuvos ku- 
nigaikštis Jogaila vedė lenkų ka- 
ralaitę Jadvygą ir pasidarė Lenki- 
jos karaliumi. Su lenkais ėmė bi- 
čiuliauti ir mūsų bajorai. Jie iš- 
moko jų kalbos, pasisavino daug 
jų papročių, pasidavė jų tvarkai ir, 
pagaliau, daug kas užmiršo lietu- 
viai esą. Nebeišlaikė jungtinė Lie- 
tuvos ir Lenkijos valstybė: ji žlugo, 
nes jos bajorai vaidus ir netvarką 
kėlė, priešus kaimynus į pagalbą 


kvietėsi. Artojai sodiečiai prie vals- 
tybės reikalų tvarkymo nebuvo 
prileisti, jie turėjo baudžiavą eiti. 
Ir kai atėjo sunkios valstybei va- 
landos, lietuvių ir lenkų tautos ne- 
bepajėgė gintis. Didžiausią Lietu- 
vos dalį užvaldė Rusija, lenkų že- 
mes išsidalino Rusija, Prūsija ir 
Austrija (1795 metais) Taip po 
400 metų bendro gyvenimo lietu- 
viai ir lenkai neteko nepriklauso- 
mybės ir kiekviena jų nuėjo savo 
keliais. 

Daugiau kaip 120 metų Lietuva 
buvo svetimųjų valdžioje. Mūsų 
tautą nauji valdovai stengėsi kuo 
greičiausiai numarinti. Tas pat buvo 
daroma ir su lenkais, tačiau jie 
žymiai lengviau rusų valdžią jautė 
už mus. Priėjo, pagaliau, prie to, 
kad mums rusai uždraudė saviškai 
spausdinti knygas ir laikraščius. 
Per 40 metų mes turėjome kovoti 
su rusų valdžia, draudusia lietu- 
viškai spausdintąjį žodį turėti ir 


skaityti. Nė viena Rusijoje gyve- 
nusi tauta nebuvo iškentusi tiek 
paniekos ir vargų, kiek mūsų 
tauta. 

Vargai ir nelaimės kiekvieną 
užgrūdina. Ūžsigrūdino ir mūsų 


tauta. Labai nustebo ir labai įpyko 
rusai, kai pamatė, kad mūsų tauta 
ir mūsų valstiečiai moka kentėti, 
nenusileisti ir kovoti. Nemažiau 
nustebo ir kiti. Kaip iš žemės 
išėjo nauji tautos vadai: vyskupas 
Valančius, S. Daukantas, J. Ba- 
sanavičius, V. Kudirka, A. Sme- 
tona ir kiti. Mūsų tauta, jų vado- 
vaujama, pradėjo sparčiai šviestis 
ir stiprėti. 

1914 m. atėjo Didysis 
Didžiosios valstybės savo tarpe 
susikivirčijo ir stvėrėsi ginklo. Jos 
kariavo per 4 metus. Tuomet Lie- 
tuva ir Lenkija labai nukentėjo. 
Vokiečiai, užėmę mūsų ir lenkų 


karas. 

žemes, taip žiauriai elgėsi, kaip 
senovės kryžiuočiai. Didžiosios vals- 
tybės nuo karo suvargo, išbadėjo, 
pakriko. Labiausiai pavargo Ru- 
sija, joje kilo nesantaika, netvarka 
ir prasidėjo baisios žudynės. Tokia 
pat netvarka kilo ir Vokietijoje. 
Austrija visai subyrėjo. Tuo pasi- 
naudojo kitos tautos: mūsų, lenkų, 
latvių, estų, suomių. Jos su ginklu 
rankose ėmė varyti iš savo žemių 
priešus ir tvarkytis pačios. 

1918 m. vasario 16 dieną Vil- 
niuje mūsų taurieji vyrai su J. Ba- 
sanavičium ir A. Smetona prieša- 
kyje paskelbė Lietuvos nepriklau- 
somybę. Jų balsas nuskambėjo 
toli už Lietuvos ribų. Beveik tuo 
pat metu, kiek vėliau, pasiskelbė 
nepriklausomais ir lenkai. Vokie- 
čiai silpdami traukėsi į savo žemę, 
o iš rytų slinko vėl rusai. Susikū- 
rusi tuomet Lietuvos valstybės 
vyriausybė persikėlė iš Vilniaus 
į Kauną (1919.1.4 d.) ir ten ėmė 
tvarkyti valdžią. Kad ji būtų vie- 
ningesnė, Antanas Smetona buvo 
išrinktas pirmuoju atgimusios Lie- 
tuvos valstybės prezidentu. Buvo 
mestas šūkis: kas gyvas ir gali 
pakelti ginklą, tegul eina kovoti 
už valstybės nepriklausomybę. Ir 
pradėjo rinktis jaunieji vyrai iš 
Visų savo tėvynės kampelių ir 
traukti į Kauną, į Alytų ir“ į kitus 
miestus. Menkai atrodė ta kariuo- 
menė, bet savo narsumu stebuk- 
lus darė: ji išvijo rusus, sumušė 
vokiečius, nenorėjusius pasitraukti 
iš Lietuvos. Tą pat darė ir lenkai. 
„Jie, Juozapo Pilsudskio, Lietuvos 
bajorų ainio, vadovaujami, taip pat 
atpalaidojo savo žemes nuo rusų 
ir vokiečių. ; 


Mūsų tauta ir lenkai susikūrė 

atskiras valstybes ir pradėjo gy- 
venti kas sau. Iš pradžių buvo 
daug barnių dėl Vilniaus, dabar 
pradėjo kalbėtis ir kaimyninius 
santykius užmezgė, tik apie Vil- 
nių nei vieni nei kiti neužsimena. 


Tai tokia mūsų tautos praeitis 
ir tokia Lietuvos valstybės žlugimo 
ir atgimimo raida. Išeina, kad Lie- 
tuvos valstybė ir labai sena ir dar 
labai jaunutė. Ar netiesa? 


as. 


Lietuvos laisvės paminklas 
Vytauto Didžiojo Muziejaus 
sodely Kaune. 

VAKARO ANGELAS 


Vos saulutė tik užmigo 


Už aukštų kalnų, 


Zemėn angelas atskrido 


Su aidu varpų. 


Ir skubiai pradėjo rinkti 
Spindinčias gėles. 
Ir nors rasos kojas plovė, 


Uoliai skynė jas. 


Begaliniai daug surinko 
Jis žiedų skaisčių 

Ir, pispaudęs prie krūtinės, 
Dingo tarp žvaigždžių. 


Tuoj paklausiau aš žvaigždutę: 
Kokios gėlės tai? 

— Zmonių maldos, mažutėli, — 

Mirkčiojo ramiai. 


M. Tutlytė 


—-0G>1— 


Žiemos metu 


Sniego prisnigo. Šaltis di- 
džiausis. 

— Neikit, vaikučiai, šian- 
dien oran, — patarė mamytė. 

Tik nesėdėkte be darbo, 
rašykit, skaitykit. 

Čir - čir, laksto  Vytuko 
plunksna popieriaus lapu. Šak- 
šak, šlama knygutė Onytės 
skaitoma. Tak-tak, skamba nuo 
plunksnų rašalinės. 

Visi dirba. Tik Antanėlis 
nusižiūrėjo į langą. Ant stiklų 
jis mato girią. Per girią eina 


senis šaltis ir vis į nagus pu- 
čia. 

— Dirbk, dirbk, tinginėli 
Antanėli, ir aš netinginiauju, 
per miškus keliauju, per upes 
važiuoju, ledo tiltus kloju... — 
ragina šaltis. 

Ir Antanėlio  plunksnelė 
ėmė riedėti per baltą sąsiu- 
vinio lapą ir rašo ir rašo dai- 


liai ir gražiai: 
— Saltis dirba, visi dirba, 
ir aš netingėsiu. Parašysiu, 


paskaitysiu, močiutei padėsiu. 
Kietis. 


— —- L o 

Ar jos ras maisto? 


Kas taip daro? 


Vieną kartą tėvas sako 
savo vienatiniam sūnui Matui: 

— Eidaməs miestan, vai- 
keli, imesi paštan laiškelį. 

Matas tėvui prižadėjo, laiš- 
ką krepšelin įdėjo. Jis prie 
pašto jau sustojo ir laiškelio 
to ieškojo. Laiško jo krepšy 
nebuvo, kažkaip stebuklingai 
žuvo. 

Tėvas ėjo į miestelį ir rado 
Savo laiškelį. Mat, blogai įdė- 
tas buvo. Matui 
iškrito. 


bėgant, jis 


Matas jau namo parėjo. 
Tėvas į jį prakalbėjo: 

— Ar, mano brangus vai- 
keli, įmetei paštan laiškelį? 

Matas sako: 

—- Taip, , tėveli, 
paštan laiškelį. 

Matas sumeluot norėjo. O 
čia tėvas už pečių laišką tu- 
rėjo. 

Oi, kaip Matas barti 
gavo už melavimą tą savo. Ir 


įmečiau 


turėjo žodį duoti: kol gyvens, 


jau nemeluoti. St. špokas. 

Žvirblis ir katinas 


Kartą važiavo ūkininkas į 
malūną. Maiše atsirado skylė 
ir truputis miežių išbyrėjo. 
Išalkę žvirbliai strimagalviais 
puolė prie jų. Visi prilesė iki 
valiai ir dar liko vienas grū- 
delis. Senis žvirblis, 
mas į tą grūdeli, tarė: 


— Jūs, mano vaikeliai, 
neišmanote, ką iš to grūdo 
galima padaryti. Aš žinau, 
pasidarysiu alaus ir linksmai 
papuotausiu. 


Kaip tarė, taip ir padarė. 
- Nusinešė jis grūdą prie upės 
ir pamerkė. Trūko tik apynių. 
Nedelsdamas nuskrido į laz- 
dynus ir suradęs grįžo su apy- 
niais prie upės, kur mirko 
grūdas. Sumaišė visa, —ir gavo 
skanaus alaus. Gėrė, gėrė 
žvirblis ir pasigėrė: negali ant 


žiūrėda-' 


kojelių  nustovėti, vis svirdi- 
nėja, vis griuvinėja. 

Paupyje medžiojo katinas. 
Pamatė jis girtą žvirbli, tykiai 
prišliaužė ir nutvėrė už uode- 
gos.  Nutvėręs nubėgo į aikš- 
telę ir jau rengėsi pusryčiauti. 
Žvirblis iš baimės tuojau pra- 
blaivėjo, maldauti ėmė katiną 
ji paleisti. O katinas nė klau- 
syti nenori. 

Kad jau piausi mane, tai 
nors prieš valgant nusiprausk! 
— sako gudruolis žvirblis. 

Katinas padėjo žvirbli ant 
akmenėlio ir jau rengėsi praus- 
tis. Žvirblis tik purpt ir nu- 
skrido į karklyną. Katinas su- 
prato, kad žvirblis ji prigavo 
ir davė sau žodį niekuomet 
prieš valgant nesiprausti. Jis, 
berods, ir dabar taip daro. 

Atsiuntė Algis Akstinas. 


| vestuves 


Ūžia kelias, skamba dainos, 
O rogeles čir-čir-čir, 
Dunda girios, aidas mainos, 
Snaigės laksto tir-vir-vir. 
I vestuves Agotėlės 
Prašmatningas ai-ai-ai 
Muzikantai lekia vėjais, 
Aidi dainomis miškai: 
— Agotėle, martužėle, 
Pasitiki svetelius, 
Oi išeiki, lelijėle, 
Adaryki vartelius! 


Senis Jonas, smuiką griebes, 
Spaudžia stygą tir-lir ly, 
Ruošk, martute, dešrą riebią, 
Grokit, vyrai, viens, du, trys. 
Damijonas dūdą pučia: 
— Pilkit alų tū-tū-tū. 
Basas kviečia:—lr vaikučiai 
Šokit, trypkit pamažu! 
Dunda kelias ir takeliai, ) 
Aidas skrenda per girias. 


* Traukia, skubina sveteliai 


|:Agutės vestuves. 
Dagilis. 

Prie bendro dubenėlio 


Jonukas ir paukšteliai 


Gerai žino mūs Jonelis, 


Kad paukšteliams žiemą šalta, 


Kad laukus, miškus ir kelią 
Vėl užklojo sniegas baltas. 


Mūs mažieji giesmininkai 
- Badą kenčia visą žiemą. 


Mat, vargšeliams maisto stinga, 


Veltui ieško jo po kiemą. 


Pastebėjo tai Jonelis, 
Lenta jam tėvelio duota 
Prikalė po stogu jąją, 


Na, ir ruošė paukščiams puotą. 


Trupinių, grūdų pribarstė 
Pilną lentą, kad nereiktų 
Žiemą paukščiams šalčio kęsti, . 
Kad žmonių už tai nepeiktų. 


O kai Jonas mūs nuėjo, 

Daugel paukščių atplasnojo; 
ia jie lesė, šokinėjo 

Ir globėjui jų dėkojo. 

Nuo šio laiko jis kasdieną 

Mūs paukšteliams ruošia puotą, . 

Už tat paukščio jis kiekvieno.. 


Sekingunas vainikuotas, 


J. Mackevičius 


Liao S 

Stebuklingas burtininkas 


Gyveno vargšas žmogelis Vė- 
želis. Jis mėgdavo gerai pavalygti, 
bet neturėjo iš ko. Emė galvoti, 
"iš kur čia jam pinigų užsidirbus. 
Galop sugalvojo. Pasidirbdino di- 


dele lentą. Lentoje parašė: „Esu 
stebuklingas burtininkas ir viską 
žinau“. Tą lentą pakabino prie 
savo lūšnelės. 


Tuo tarpu vienam ponui pra- 
žuvo daug pinigų. Paskelbė ati- 
duosiąs pusę pražuvusiųjų pinigų 
tam, kas nurodys, kur jie yra. 
Vėželio kaimynai, norėdami iš jo 
pasityčioti, pranešė ponui, kad jų 


kaimynas Vėželis esąs didelis bur- | 


tininkas ir viską žinąs. | 

Atvažiavo ponas. Žiūri—iš tik- 
rųjų, kabo iškaba, o joje parašyta 
„stebuklingas burtininkas“. Nudžiu- 
gęs ponas sako: 

— Važiuok pas mane ir pasa- 
kyk, kur yra mano pinigai, tai tau 
pusę tų pinigų atiduosiu, o jei ne- 
pasakysi, tai mirtinai bizūnu užka- 
posiu. 

Persigando Vėželis. Bet nieko 
nepadarysi, reikia važiuoti. Jis ir 
sako ponui: 

— Gerai, važiuosiu, tik malo- 
nėkit leisti pasiimti su manim ir 
savo pačią Magdutę. 

Ponas sutiko. 

Atvažiavo pas poną. Ponas liepė 
burtininką gerai pavaišinti. 

Burtininkas, pamatęs tarną jne- 
šant dubenį gardaus valgio, už- 
miršo ir apie savo nelaimę ir truk- 
telėjęs pačią sako: 

— Tai bus pirmas (reiškia pa- 
tiekalas). Tarnas, kuris buvo su 
kitais tarnais pono pinigus pavo- 
gęs, labai persigando. Grįžęs pas 
draugus, sako: 

— Žinote, tas burtininkas, iš 
tikrųjų, viską žino. Kai tik mane 
pamatė, tuoj kužtelėjo savo pačiai, 
kad aš esu pirmas pinigų vagis. 


Eina antrasis tarnas su dubeniu 
valgio. O Vėželis truktelėjo žmoną 
ir sako: 

— O ir antras! Tai gerai! 

Tarnas dargi pabalo iš baimės. 
Grįžęs viską draugams papasakojo. 

Eina trečias su dubeniu. O Vė- 
želis vėl truktelėjo pačią ir vėl 
sako: | 

— Žiūrėk, kaip puiku! Jau ir 
trečias! 

O čia ir ponas bejeinąs. 

— O ką, burtininke, ar jau ži- 
nai? — klausia ponas. 

— Tuoj, tuoj, — atsakė persi- 
gandęs Vėželis. 

Tuo tarpu įėjo ketvirias tarnas 
pats didžiausias vagis, vėžių du- 
beniu nešinas. Norėdamas įsitikinti, 
ar tas burtininkas, iš tikrųjų, viską 
žino, paklausė: 

— Pasakyk, kas yra dubenyje, 
jeigu taip viską žinai? 

Vėželis nusiminė ir 
navo: 

E Oi, Vėželi, vargše Vėželi... 

Išgirdęs tai tarnas iš išgąsčio 
dargi dubenį žemėn išmetė. Jis 


suaima- 


merkė Vėželiui akimi, kad išeitų 
su juo į priemėnę. Vėželis išėjo. 
O priemenėje laukė visi tarnai. 


Jie prisipažino jam pinigus pa- 
vogę, parodė, kur yra paslėpti ir 
prašė nesakyti ponui, kad jie buvo 
pavoge. Vėželis sutiko. 

— Šviesiausis pone, — tarė 
įėjęs į valgomąjį Vėželis, — tuoj 
ponui pasakysiu, kur yra pinigai, 
tik suvalgysiu vėžius. 

Ir, iš tikrųjų, suvalgęs pietus, 
Vėželis nuvedė poną ir parodė 
pinigus. Pono būta teisingo. Ką 
prižadėjo, tą ištesėjo—davė Vėže- 
liui pusę atrastųjų pinigų. 

Grįžęs namo, Vėželis gerai gy- 
veno, tik sudegino savo iškabą, 
kad kartais kokios bėdos nepa- 
darytų. Surašė Dilgė. 

Kalvio sūnus 


— Mama, ar neišgertum šilto 
pieno? —paklausė Jurgutis sergan- 
čios motinos. 

— Ne, vaikeli, nenoriu. Geriau 


jūs su duonele suvalgykite. O 
tėvas ar neparėjo dar iš mies- 
telio? 

— Ne, mama. 


— Tai te, Jurguti, raktas nuo 
kalvės ir nubėgęs pažiūrėk, ar tė- 
tis neišnešė ko miestelin. Tik žiū- 
rėk, gerai užrakink ir raktą vė! 
lovon įkišk. 

Atrakinęs kalvės duris, Jurgutis 
viską rado toje pat vietoje sto- 
vint. Kampe gulėjo keletas gelž- 
galių. 

— Šiuos gelžgalius atnešė prieš 
mėnesį kaimynas ir prašė roges 
pakaustyti, — galvoja Jurgutis. — 
O iš anos reikia padaryti vinys 
arkliams kaustyti. Noragą taip pat 
prašė iki pavasariui nukalti. Die- 
vuliau, tiek darbo dar nepadaryta! 
Zmonės gali supykti ir viską at- 
siimti. Kad gi aš galėčiau šiuos 
darbus padirbti! Ir mamai tada ne- 
reikėtų kas rytas pas Gailienę 
eiti dėl pūrelio rugių, ar saujelės 
kruopų. Uždirbčiau tada aš duo- 
nelę, ir sesutės daugiau nebealktų. 
O gal gi ir tėvelis pamestų gė- 
ręs?—svajoja Jurgutis, žiūrėdamas 
į geležių krūvas. 

Iš tikrųjų, Raulų šeimoje buvo 
gera, ramu, kol to siuvėjo mieste- 
lyje nebuvo. Tėvas, namo parėjęs, 
džiaugdavosi, kad žmonės daug 
darbo atneša, kad visi juo paten- 
kinti. 

Degtinės niekad ir burnon ne- 
imdavo. O dabar grįžta kasnakt 
girtas ir dar motiną išbara, jei ką 
pasako ar valgyt neranda. Kalvėn 
daugiau nebeužeina, nebent norė- 
damas paimti kokį gelžgalį, kad 
degtinės pas žydą gautų. Motina, 
prisivengdama, kad visko iš kal- 


vės neišnešiotų, užrakino ir pa- 
slėpė raktą. Papyko, pabarė žmo- 
ną, vaikus, —ir nustojo. Niekas ne- 


žino už ką dabar Raulas geria. 
O gal siuvėjas jam duoda? 
Liūdnas Jurgutis vaikšto po 


kalvę. Pakiloja vieną gelžgalį, kitą. 
Mėgina dumtuves maigyti,—nors 
sunkiai, bet dumia. Abiem ran- 
kom įsikibęs kelia ir kujį. Kaip gi 
viskas sunku penkiolikos metų 
berniukui! 

— O gal ir nukalčiau . virbalus 
akėčioms? Juk mačiau, kaip tėve- 
lis darė, —garsiai sušuko Jurgutis. 
Greit nubėgo namo degtukų. Grį- 
žęs prikrovė į gruzdinamąją krosnį 
anglių, uždegė juos ir, abiem ran- 
kelėm įkibęs į dumplių rankeną, 
iš visų jėgų ėmė ją kiloti. Pro 
plyšį įsiveržė šniokšdamas oras, 
žarijos įsidegė. Jau prašvitusiu 
veideliu, sudėjo trumpas geležė- 
lės žaizdran. Ir vėl įsikibęs į ran- 
kenę dūmė, dūmė, kad net pra- 
kaitas išpylė visą kaktą. Labiau 
raudoną geležį traukė iš žaizdro 


žnyplėmis, dėjo ant priekalo ir 
daužė iš visų šonų kūju. Jau ir 
apskritesnė darosi! Dar, dar tik 


smarkiau suduok, Jurguti! Ir galą 
nusmailino. 

— Vienas virbalas baigtas! — 
atsiduso Jurgutis. Iki sutemstant 
nukalė visus. Namo parėjo iškai- 
tęs, rankos drebėjo iš nuovargio. 
Paklausęs vyresniąją sesutę, ar 
jau jos  vakarieniavo, ar pašėrė 
karvutę, kaip motina jaučiasi, — 
griuvo lovon ir kietai užmigo. 


* * 
* 


Ir taip kasdien eidavo Jurgutis 
kalvėn ir dirbo iki vėlyvo vakaro. 
Motina barė iš pradžių, kad jam 
per sunku, kad gali tik pagadinti, 
bet pamačiusi, kad darbas sekasi 
dirbti neblogai, nurimo, o širdyje 

netgi džiaugėsi. Nuo nuolatinio sekmadienį. Siuvėjas labai spy- 
darbo Jurgučio rankos sustiprėjo rėsi, nenorėjo išsikraustyti, bet 


ir jau ne taip greit vargo. Kaimy- 
nai, išgirdę kalvėje stuksint, nu- 
stebo. Visi gerai žinojo Raulą pas 
žydą geriant. Kas ten kaltų? Kiek- 
vienas ėjo pažiūrėti, mažiau drą- 
sus ir gelžgalį su savimi nešėsi, 
lyg su reikalu ėjo. Išvydę Jurgutį 
dirbant, maigė pečiais, netikėjo, 
kad nedidelis berniukas gali šį 
darbą dirbti. Vartė padarytus akė- 
čioms virbalus, žiūrėjo į vinis. 

— lr rogės pakaustytos ir dar 


neblogiau padirbo už tėvą! — kal- 
bėjo nustebę. s 
— Tai varlė turi rankas! — sa- 


kydavo vyrai tarp savęs. 

Žmonės, gailėdami šeimos, pra- 
dėjo nešti darbo Jurgučiui. Duo- 
nos namie jau nestigo. Motina 
pradėjo taisytis, bet kulti daugiau 
pas Gailienę nėjo, tik verpė. Tė- 
vas, kaip visad, grįždavo vėlai nak- 
timis, o rytais vėl išeidavo mies- 
telin. Nieko apie Jurgučio darbą 
neminėjo: ar nežinojo, ar neno- 
rėjo žinoti. 

Motina kartais sakydavo: 

— Ar tau, tėve, ne sarmata, 
kad sūnus už tave dirba ir mus peni? 

Tėvas, lyg netikėdamas, atsa- 
kydavo: 

— Bus, pridirbs jis tau! — ir 
išeidavo. 

Kartą kaimynai susitąrė tarp 
savęs: geruoju, ar bloguoju, bet 
priversti siuvėją iš miestelio išva- 
žiuoti. Savo nutarimą įvykdė vieną 


pabūgo tiekos vyrų grąsimų. Kitą 
dieną jis išsikraustė iš miestelio, 
Raulas, atėjęs smuklėn, neberado 
savo draugo. Nustebo. Nuėjo į na- 
mus jo ieškoti, — gal serga, — bet 
ir čia nerado. Iš namų sąvininko 
sužinojo, kad kitur išvažiavo. Rau- 
las, netekęs draugo, keletą dienų 
buvo nesavas: niekur nevaikščiojo 
ir tik ant krosnies dribsojo. Mo- 
tina jam nieko nesakė, bijo- 
dama, kad vėl iš namų neišeitų ir 
nepradėtų gerti. 

* 


Praslinko pora savaičių. Tėvas 
tardavo jau keletą žodžių, paval- 
gydavo ir vėl lipdavo ant kros- 
nies. Vieną pavakarę motina tarė: 

— Tėvai, eik pašerti karvutę, 
aš vakarienę suruošiu - ir klausėsi, 
ką jis pasakys. 

— Gerai,—išgirdo nuo krosnies 
balsą. Stenėdamas nulipo nuo 
krosnies ir išėjo kieman. Staiga 
sustojo ir įsiklausė. Lig iš miego 
pabūdęs būtų. 

— Kas tai? Kas gi kalvėje 
kala? — klausė jis pats savęs. 
Greitai nusiskubino ton pusėn, pa- 
miršęs ir karvę. Tarpduryje susto- 
jęs, ilgai žiūrėjo į dirbantį sūnų. 
Krūtinėje lyg užvirė... Kokia gėda! 

— Jurguti mano, tai tu už mane 
dirbai, o aš geriau? Dov... 

Nespėjo baigti žodžio, nes sū- 
nus iš džiaugsmo pakibo jam ant 
kaklo. Miglė. 


Ežys ir žebenkštė 


Seniau ėžys ir žebenkštė 
buvo dideli draugai. Jiedu 
kartu gyvendavę, kartu ir me- 
džiodavę. | 

Kartą po gerai nusiseku- 
sios: medžioklės abu draugai 
pasisotinę sumigo. Per miegą 


ėžys ėmė raičiotis, užsirito 
žebenkštei ant kojos ir savo 
spygliais subadė jai koją. 
Žebenkštė nuo to“ laiko 
nebedraugauja su ėžiu. 


V. Žebrauskas. 

ĖRIUKAI 


Sukrypusiame, šiaudine kepure 
prisidengusiame tvarte avys nera- 
miai bliauna jau kelinta diena. 
Senis Narkus mažai joms duoda 
šieno.  Atneš kapojų, atneš krati- 
nėlio, o šieno nė saujelės. Sako, 
susiėruosiančios, tada) reikėsią 
šienu šerti. Avių jau ir vilnos pa- 
sidarė ne tokios švelnios, kokios 
anksčiau buvo. Kažkaip išstumbo, 
susivėlė, susikaltūnavo. Akys, at- 
rodo, verktos ir praverktos. Jei 
kas tik tvarto duris virst, tuoj vi- 
sos vienan balsan: A 

— Meeeel... 

— Aškiur, kad jus kur, — mio- 
sikuoja ranka Narkuvienė, gindama 
avis nuo lovelio, kurin nori įpilti 
joms pagerti, 

— Buriutės mano, — po valan- 
dikės šaukia visas,—bar, bar, bar, 
bar! — Buriutės... Tai durnumėlis. 
Kai įsibaido, nė šaukdama nepri- 
sišauksi. 

Avys, tuo tarpu kampe užtva- 
ros susimetusios, viena kitai ant 
pečių paklojusios galvas, bailio- 
mis traškanotomis akimis žiūri, nė 
nemirkteria, 

— Kada gi jūs ėruositės kuri, 
—nerimsta Narkuvienė, —sulauksit 
šalčių. Dabar, kai orai neperšal- 
čiausi, laukdamas nesulauksi. Jau 
šitai galiausiai, regis, reikėjo tu- 
rėti, bet vis nėr ir nėr. 

— Antanuk, Antanuk, — šaukia 
pravėrusi tvarto duris,—gana tau 
šokinėti apie tą senį. Eikš, va, pri- 
žiūrėsi buriučių, kad lovelio su 
pamazgomis neapverstų. 

Gaila Antanėliui palikti „senis“. 
Jau ir barzdą jam prilipdė, ir ūsus. 
Tik akys reikia gražiai įbesti, ke- 
purė užmauti, paduoti šluotą ran- 


kon — ir bus, kaip knygose ma- 


tytas. Motinos . šaukiamas meta 
viską ir bėga tvartan. Kely viena 
klumpė nukrinta į sniegą. Anta- 


nukas sugriebia ją ir iki tvartų. 
nusineša rankoje. Džiaugiasi jis, 
kad, pagaliau, tėvelis ištašė ir su- 
mušė jo kojai tinkančias klumpes. 
Tik vis dar jų nededa. Laukia ko- 
kios nors didesnės šventės. "Šiaip 
sugriebia klumpes ir paukši kaukši 
jomis ištisą dieną, žiurinėja šliuži- 
nėja, net namiškiams kartais įkyri. 
Bet Antanėlis yra visų namiškių 
mėgiamas. Dažniausiai, kai visi 
yra kuo nors susirūpinę, jisai ima 
ir prajuokina, ką nors nelabai pro- 
tinga pasakydamas. 

Taip ir dabar. Stovėjo stovėjo. 
jisai prie lovelio, avelės ne tik 
išgėrė, bet ir išlaižė. Peliausė 
smarkiai nuo to išsipūtė. Antanė- 
liui pabaiso. Ūždusęs užsikvėpa- 
ves dumia jisai trobon, palikda- 
mas visų tvartų atlapas duris, ir 
šaukia: 

— Mama, mama, peliausė ėruo- 
jasi. 

— Eik tu, vaikeli, kad aš tik, 
va, buvau. Kur tau ėruojasi. 

— Sakau, mama, tikrai ėruo- 
jasi. Kairysis šonas visas guzuo- 
tas. Tuoj pro jį ėriukai pradės 
byrėti, tik reikia perpiauti. 

Visi pradėjo juoktis, o Antanė- 
lis dairėsi lyg iš balos ištrauktas,. 
nežinodamas, ko ir kodėl juokiasi. 

x 


Pradėjo šalti. Tvoros braškėjo 
lyg skaldomos kirviais. Naktimis- 
dundėjo netolimi ežerai. Taip 
smarkiai plyšdavo besitraukdamas. 
ledas. Antanuką, ir ant krosnies 
sėdintį, pasiekdavo šaltis. Rytais 
troboje būdavo kaip vilkaunioj. 
Kas tik žiobters, atrodo, lyg dū- 
mus pučia. Krosnyje traiškėdavo 
ir šnypšdavo apišlapės malkos. 
tirštais dūmais ir menkute lieps- 
nele kaminan' bebėgdamos. Tarp. 
valainių stovėdavo puodai su bul-- 

vėmis, batviniais, kruopomis ir 
vandeniu. Langais pradėdavo zau- 
kti didžiulė rasa ir capsėdavo į. 
šlapias grindis. Tada jau galėjo 
Antanukas sukeliotis apie krosnį, 
alkūnėmis šluostė stalo kampus, 
nors iš pasuolių  gnybo jo blauz- 
deles šaltis. | 

Vieną tokį rytą, vos tretienų 
gaidžiams sparnais nulapatavus ir 
atmintines giesmes nurėkus, senis 
Narkus atsinešė trobon, pintinėn 
sudėtus, tris mažyčius ėriukus. 

— Tai kurios gi? — klausė 
motina. 

— Peliausės. Reikia šilčiau pa- 
laikyti. Gali ir nieko iš jų nebe- 
būti. Gerai, kad užėjau, būtų visai 
sušalę. Kampan susimetę, kur kaip 
tik pilna šerkšno. | 

Tuojau visi apsupo mažyčius 
juodus baltaburnėlius, žiūrėjo mei- 

liom akim. Antanėlis net seilę 
rijo. Taip jam norėjosi paliesti ta 
žėrinti garbanota vilnelė, paglos- 
tyti. 

Eriukai kilojo galveles, silpnai 
mekeno, lyg ko norėdami, lyg kuo 
skųsdamiesi. Padėjo juos ant kros- 
nies, kaip tik toj vietoj, kur Anta- 
nėlis paprastai miega. Tuoj Nar- 
kuvienė pašildė pieno, davė jiems 
iš buteliuko patraukti, aplašino jų 
dailius smakrelius. Eriukai kiek 
sustiprėjo. Bet veikiai sumigo. 


Praėjo kelios dienos. Orai kiek 
atšilo. Eriukus išnešė tvartan. An- 
tanėlis kas kelias valandas bėgiojo, 
ten žiūrėjo į savo bandos prie- 
auglį, glostė juos, glamonėjo, bu- 
čiavo. O tie šoko tarp avių, links- 
mai mekeno ir augo, stiebėsi. 


Pa 


NANZNY. 
VEJAS 


Ko benamis vėjas kaukia 
Seno gluosnio šakose? 
Ko lapus geltonus drasko, 
Mėto juosius laukuose? 


Kam saulutę mūsų slepia 
Debesėliais tais pilkais? 

Ko nerimsta, ko jis ieško 
Tais niūraisiais vakarais? 


Gal ir jis šiandieną gailis 
Vasarėlės tos gražios, 

Gal ir jis nerimsta, laukia, 
Kol vėl medžiai sužaliuos? 


Ne, nelaukia vasarėlės, 
Bet tik rodo savo galią 
Ir tik šalto rudenėlio 

Uoliai vykdo jisai valią. 


V. Bytautas 

LĖLYTĖ SUNEGALAVO... 


Tai vargelio, rūpestėlio 

Tur mažoji Onutėlė! 

Jos lėlytė, jos brangioji 

Nuo pat ryto negalojo. 

— Tur būt gripas vargin ją — 
Spėja mūsų mergina. 


Po to skubiai siunčia žinią 
„Gydytojui“ Celestinui. 
Kviečia žodžiais jį gražiausiais 
Atvykt pas ją kuo veikiausiai. 
Pastarasis, vos baisi 

Žinia pasiekė tik jį, 


Jeigu taip, tai delst netenka, 
Nes čia jau dalyks nemenkas. 
Onutėlė guldo Ziną, 

Taip lėlytę ji vadina, 

| Iopšelį, minkštomis 

Ją apklosto duknomis. 


Xi A 


Pas ligonį išskubėjo. 

Ir štai matot, gerbiamieji, 
Jis su laikrodžiu rankoje 
Zinos pulsą jau matuoja. 
Stovi ir Ona arti, 

Visa dreba, nerami... 


c> 

2) "Žiemos džiaugsmas 


IV SCENA 


Pirkioje tamsu. Po valandėlės pro 
langą pasirodo nedidelė melsva 
šviesa. leina aitvaras. 


Aitvaras. Aitvaras esu, 
Laisve tam nešu, 
„Nuo bėdų ir gaisro 
Saugau tą pirkelę, 
Kurios šeimininkė 
Aitvarui kiaušienės 
Pusnakčiams pataiso. 
(Po valandėlės). 


Tai tamsi naktis! 
Ji vaikams įgris... 

. Bet aš, aitvarėlis, 
Moku už kiaušienęė 
Ir atsidėkoti. 


(prieina prie smuiko). 

Eikš gi, smuikužėli, 

(Įbėga pašokinėdamos 
snaigės). 

Sveikos, snaigutėlės! 

(Rodo smuiką). 


Smuikas! 
Prašom šokti! 
Aitvaras (groja ir dainuoja, 
„snaigės ima šokti). 
Lekia snaigės, sukas snaigės, 
Mainos kalnai, krūmai, 
Vir-vir-vir-vir, ūlia-ūlia, 
Tai gamtos baltumas! | 
Sukas snaigės, mirga snaigės, 
Zeri, kai žvaigždelės, 
Vir-vir-vir-vir, ūlia-ūlia, 
Puošiasi girelės. 
Skrinda snaigės, lekia snaigės, 
Pulkas paskui pulką, 
Vir-vir-vir-vir, ūlia-ūlia, 
Kalnai, girios dulka. 


baltos 


(kviesdamas ranka). 


(Papučia smarkus vėjas pro atda- 
ras duris. Snaigės susispiečia, 
aitvaras susitraukia, įeina žiema). 


V SCENA. 


Aitvaras (išsigardęs). 
Ai, Dievuli! Ko tau reikia? 
(Sau) Kas per keistas sutvėrimas! 
(Žiemai). 
Nuo tavęs toks šaltis dvokia! 
Kas tau reikia? 
Ziema (sau liūdnai). 
Tai likimas! 
Dargi snaigės išbėgiojo. 
(Aitvarui);: 
Kaip tai? Klausiat susispietę: 
„Kas aš?“ Aš—žiema šaltoji. 
Aitvaras. 
Malonu mums tai girdėti... 
Tik... tik... vėjas kiek šaltokas 


(snaigėsjuokiasi, aitvaras snaigėms:) 


Matot kokios! Kas per juokas? 
Ziema. 
Pasakyki, aitvarėli, 
Kur vaikučiai, ką jie veikia? 
Aitvaras (drąsiau). 
O, garbinga karaliene, 
Jie tave be galo peikia. 
Žiema (rau, liūdnai). 
Vargas, vargas, žiemužėle, 
Viskas bėga tau iš kelio. 
(Aitvarui): 
Pasakyki, aitvarėli, 
Kaip įtikti man vaikeliams: 
Mano rūbai sidabriniai, 
Gintarėliais išrėdyti, 
Vainikėliai deimantiniai 
Zemčiūgėliais išsagstyti. 
Aitvaras. 
Tavo žemčiūgėliai 
Tai šalčiausis ledas, 
Tavo gintarėliai 
Neša skurdą, badą. 
Žiema (liūdnai). 
Ką turiu daryti? 
Aitvaras. 
Prašom paklausyti, 
Duosiu patarimą. Tik dangun pas 
| Dievą 

Tai tu, Jį paklausi, kaip tau Tai sapnuoja mūs vaikeliai 
padaryti, Liepsną sutartinę. (Kartoja). 
O tikrai atrasi laimę ten šiandieną. (Pradeda švisti. Liepsneiės viena 


Žiema. 
Ačiū, aitvarėli. Bėgu... 
O vaikučiai... tesvajoja 
(Daro burtus) 
Te stebuklus vien svajoja, 
Aš linkiu jiems lengvo miego. 
(Daro burtus). 
Liepsnų dvasios, kaitrios sielos, 
Jus šaukiu — atvykit drąsiai 
(Subėga liepsnukės). 
Siauskit, šokit, suskabinę 
Ugnies šokį ir suktinį, 


O ašai... (liūdnai baigia) sudie, 
vaikučiai! 
Likit... džiaukitės liepsnutėm. 


(Pasidaro tamsu, Žiema dingsta, 
liepsnutės ima šokti, ugnis iš jų 
žėri. Aitvaras groja). 


VI SCENA. 


Liepsnutės (dainuodamos 
šoka, aitvaras groja). 
Linksmučiu ratučiu 
Mes susikabinę, 
Drūlia-lia, viens-du-trys, ; 
/ 


po. kitos šokdamas išbėgioja. lš- 
bėga ir aitvaras). 


VII SCENA. 


Kastytė (pabudus). Zinai, se- 
nut, sapnavau puikų sapną, pas 
mus buvo Ziema-Karalienė atėjusi. 
Jos rūbai kaip saulė žibėjo, vai- 
nikas žemčiūgais sagstytas. O pas- 
kiau atėjo ugninės mergaitės. Jos 
puikiai ėmė šokti suktinį, o iš po 
kojų Ugnis žėrėjo. 

Jonukas. Aš dar norėjau mie- 
go, O ji čia su savo sapnais. 

Senutė. Užteks miegoti, kel- 


kit visi. 

Kastytė (atsikelia ir kalba 
poterius). 
Ačiū Aukščiausiam mano Dievu- 


lėliui, 
Kad mane sveiką šį ryt prikėlė, 
Dar paprašysiu Dievulį mieliausį, 
Mūsų Tėvelį brangiausį, 
Kad mano broliai gražiai augti 
Kad mano geradariai 
Ir seni tėveliai 


Soksime suktinj. Sveiki būtų. 
Blizga, tviska mūs rūbeliai (Uždanga). 
Auksiniai, ugniniai, (b. d.). 
Medžiotojas 


Ein medžiotojas per sniegą, 
Net sušilęs — prakaits bėga, 
Žvalgos, dairos atsidėjęs: 
Kur tie kiškiai pasidėjo! 


Ein medžiotojas per kalnus, 
O vis šluostos kaktą delnu, 
Žvalgos, dairos atsistojęs: 
Kur tie kiškiai išbėgiojo! 


Ein per lauką, ežią, pievą — 

Kad nors vieną radus pėdą! 
: Taip jis vargo ir ieškojo, — 

Kiškiai girioj sau miegojo. 

Kietis. 

ŽINELĖS 


Vuičiukiškė, Švenčionių apskr. 
Eglutė. Mūsų gerųjų tėvelių nusam- 
dyta mokyt. K. Saukaitė sausio 21 d. 
surengė mums eglutę. Mes susirinkę 
prie eglutes ilgai sakėme eiles, dai- 
navome dainas ir ėjome ratelių. 
Baigiant programą, Kalėdų senelis 
mums alsiuntė dovanų. 

Daugumas mūsų tėvelių prenu- 
meruoja „Aidą“, su kurius kas sa- 
vaitė ateina mums nekantriai lau- 
kiamas „Varpelis“. Mes su atsidė- 
jimu skaitome jo eilutes, pasakas ir 
kitus dalykus. J. S. Mokinys. 

Gėliūnai, Gervečių valsč. Skaito, 
žaidžia, dainuoja. Mes Gėliūnų so- 
džiaus vaikai uoliai skaitome savo 
„Varpelį“. Sekmadieniais mes susi- 
renkam į vieną vietą, pažadžiame, 
padainuojame lietuviškų dainelių ir 
išsiskirstome. 


Mes lankome valdinę mokyklą- 
Joje lietuvių kalba dėstoma per sa- 
vaitę du kartu. Mes lietuvių kalbos 
pamokomis domimės ir jų neaplei- 
džiame. Adolpas. 


Laukiai Sausio 22 d. buvo pas 
mus eglutė. Mes atėjome su tėveliais. 
Kiekvienas mūsų pasakė po kelias 
eilutes. Po do daug dainavome ir 
žaidėme. Visiems buvo labai links- 
ma. Mes dar labiau nudžiugome, 
kai atėjo Kalėdų senelis ir ėmė 
dalinti dovanas. Prieš tai liepė ge- 
rai mokintis ir neužmiršti savosios 
kalbos. 

Tokios eglutės iki šiol mes ne- 
turėjome. Dabar, kai tėveliai samdo 
mums mokytoją p. V. K., tokias 
eglutės ji žada rengti kasmet. 


S—as. 

Uždavinių sprendimas 


1. Lažybas iaimėjo Jonas. Jis 
padėjo šiaudą arti sienos, ir Petras 
net Įsibėgėjęs negalės peršokti. 

2. Skaičius reikia šitaip surašyti 
į langelius: 


Pastaba: Ne visi megino šu- 
dėti skaičius įstrižai, gal kiti ir ne- 
suprato šio žodžio. Sudėkime mes 
įstrižai. Bus šitaip: 

1) 9+64-3=18 
2) 7+6+5=18 


Wydawca-Leidėjas L. Cicėnas 


Uždavinius išsprendė: 


1) Aliukus J, Čibirai D. ir M., Gri- 
geliūnai A. ir M., Jusys J., Skrebutė- 
naitė A., Steponėnas A, Vėlyvis B. (iš- 
sprendė abu uždaviniu); 2) Markevi- 
čiūte V. (tik pirmąjį), 3) Besijokas K., 
Burokas F., Cibulskis B., Cicėnaitė S., 
Č—nis K., Girdžiušai A. ir J., Kazake- 
vičiūtė E., K—ys P., Lukšyte $., Lio- 
bytė V., Misiūnaitė L., Pukštaitė O., Ra- 
dziulis V., Sadaunykas J., Skrebutėnas A., 
Ščesnulevičius V. (išsprendė tik antrąjį 
uždavinį). 

Naujų uždavinių įdėsime kitame nu- 
meryje. 

LAIŠKŲ DĖŽUTĖ 


C-—nis K. ir S. Bajoras. Ačiū už 
uždavinius. 

P. K—ys. Gaila, kad neparačei, kur 
kapų kalnas esąs. Tokių padavimų gali 
būti ir apie kiekvienas kapines, todėl 
reikalinga nurodyti Kaimas, parapija, ar 
valsčius. 

Zer. Petr. Pasirinkome tik dalį, kita 
taip ir liks. Ačiū už atminimą. 


Redaktor-Redaktorius V. Budrevičius 


Drukarnia-Spaustuvė „RUCH“ Wilno 

